Innhold

[1 Hensikt 1](#_Toc256000000)

[2 Målgruppe og avgrensning 1](#_Toc256000001)

[3 Definisjoner 1](#_Toc256000002)

[4 Gjennomføring 2](#_Toc256000003)

[4.1 Basale smittevernrutiner 2](#_Toc256000004)

[4.2 IKT-utstyr, generelt 2](#_Toc256000005)

[4.3 IKT-utstyr, pasientnære omgivelser 3](#_Toc256000006)

[4.4 Pasients private IKT-utstyr 3](#_Toc256000007)

[4.5 Ansattes private IKT-utstyr 3](#_Toc256000008)

[5 Rengjøring og desinfeksjon av IKT-utstyr, veiledende mal 3](#_Toc256000009)

[6 Referanser 4](#_Toc256000010)

[7 Endringer siden forrige versjon 4](#_Toc256000011)

# Hensikt

Den mikrobielle floraen i sykehus kan utgjøre en risiko for både pasienter, ansatte og besøkende. Konsekvensene av smitteoverføring i et sykehusmiljø er potensielt alvorlige. [Håndhygiene](https://kvalitet.helse-bergen.no/docs/pub/dok00844.htm) er det viktigste enkelttiltaket for å hindre smittespredning. De senere år har det blitt stadig mer fokus på at kontaminerte overflater i pasientmiljøet kan være en viktig kilde til overføring av smitte. Det finnes etterhvert en betydelig mengde forskningsstudier og publikasjoner som støtter opp om dette. [Rengjøring](https://kvalitet.helse-bergen.no/docs/pub/dok00575.htm) av flater og pasientnært utstyr er et viktig pasientsikkerhetstiltak. Hyppig berørte flater *(High Frequency Touch Surfaces)* og utstyr i pasientnære omgivelser utgjør en særlig risiko. Dette inkluderer moderne IKT-utstyr, som det blir stadig mer av i helsevesenet. IKT-utstyr som skal lånes ut til pasienter, monteres i fellesareal eller brukes av flere pasienter/pårørende /helsepersonell, må kunne [rengjøres/desinfiseres](https://kvalitet.helse-bergen.no/docs/pub/dok00575.htm) og oppbevares på en slik måte at utstyret ikke utgjør en smitterisiko i sykehus.

Denne retningslinjen er bygget på regionale anbefalinger for rengjøring og desinfeksjon av IKT-utstyr.

# Målgruppe og avgrensning

Alle ansatte

# Definisjoner

Anbefalingene gjelder IKT-utstyr til bruk i sykehus i pasientnære omgivelser og som fysisk berøres helsearbeidere og/eller pasienter. Eksempelvis pc, nettbrett, smarttelefon, tastatur, mus og berøringsskjermer knyttet til fellesareal og venterom.

# Gjennomføring

**Anbefalinger for rengjøring og desinfeksjon av utstyr i sykehus**

## Basale smittevernrutiner

Konsekvent etterlevelse av [basale smittevernrutiner](https://kvalitet.helse-bergen.no/docs/pub/dok00505.htm) begrenser smitteoverføring fra både kjente og ukjente smittekilder. Grunnleggende smittevernprinsipp gjelder også ved håndtering av IKT-utstyr:

* [Håndhygiene](https://kvalitet.helse-bergen.no/docs/pub/dok00844.htm) før og etter håndtering av IKT-utstyr
* Pasienter
* Personale
* Pårørende
* Rengjøring og desinfeksjon av IKT-utstyr

Følg utstyrsleverandørens anbefalinger. Fremgangsmåte for hvordan produktet skal rengjøres og desinfiseres er tilbyders ansvar

* Utstyret skal rengjøres før det [desinfiseres](https://kvalitet.helse-bergen.no/docs/pub/dok00575.htm) (eksempelvis tørr eller fuktet mikrofiberklut, skjermservietter eller tilsvarende)
* Bruk godkjent desinfeksjonsmiddel, se oversikt over aktuelle midler hos [Statens legemiddelverk](https://www.dmp.no/bivirkninger-og-sikkerhet/rad-til-helsepersonell/bruk-av-desinfeksjonsmidler)
* Isolerte pasienter og IKT-utstyr
* Ta minst mulig IKT-utstyr med inn på rommet
* IKT-utstyr rengjøres og desinfiseres når det tas ut av isolatet

## IKT-utstyr, generelt

Krav til [rengjøring og desinfeksjon](https://kvalitet.helse-bergen.no/docs/pub/dok00575.htm), herunder metode og frekvens, avhenger av IKT-utstyrets bruksområde. Utstyr som benyttes av pasienter og/eller helsepersonell må ofte rengjøres og desinfiseres hyppigere enn utstyr som benyttes på rom der det ikke foregår direkte pasientbehandling (eksempelvis vaktrom eller fellesareal). Ved anskaffelse av IKT-utstyr til bruk i helsevesenet må bruksområde, pris og utstyrets levetid tas med i risikovurdering før innkjøp. Anbefalingene for rengjøring og desinfeksjon vil uansett gjelde, til tross for at dette kan medføre at rimelige utstyr som tastatur/mus får forkortet levetid.

* IKT-utstyr kommer i all hovedsak i kontakt med hel hud og defineres som ikke-kritisk medisinsk utstyr.
* IKT-utstyr som er i pasientkontakt behandles som annet medisinsk flergangsutstyr og produsentens anbefaling for rengjøring og desinfeksjon følges.
* Det er av sentrale betydning å avklare i forkant av innkjøp om IKT-utstyr kan rengjøres og desinfiseres med godkjente desinfeksjonsmidler.
* Enheter som bestiller/kjøper inn IKT-utstyr må utarbeide interne prosedyrer for rengjøring og desinfeksjon av dette. Prosedyren må tydeliggjøre hvem som har ansvar for å rengjøre/desinfiseres utstyret (renholdspersonell, helsearbeider, bruker eller andre).

## IKT-utstyr, pasientnære omgivelser

Pasientnære omgivelser defineres her som pasientrom, rom som brukes til undersøkelse og behandling samt arealer i nær tilknytning til disse som for eksempel vaktrom.

* IKT-utstyr som ikke kan rengjøres eller desinfiseres bør ikke tas med inn på pasientrom.
* IKT-utstyr som er synlig forurenset med organisk materiale skal rengjøres og desinfiseres umiddelbart etter bruk.
* Synlig forurenset IKT-utstyr som ikke lar seg rengjøre må byttes ut/kastes


## Pasients private IKT-utstyr

Elektronisk utstyr som pasienter har med seg inn i sykehus betraktes som personlige eiendeler og faller ikke inn under disse anbefalingene. Etterlevelse av håndhygiene gjelder også for pasienter og pårørende, se [basale smittevernrutiner](https://kvalitet.helse-bergen.no/docs/pub/dok00505.htm)

## Ansattes private IKT-utstyr

Ansatte som velger å bruke private nettbrett eller mobiltelefoner i pasientnært arbeid er selv ansvarlige for at disse blir rengjort og desinfisert slik at de ikke utgjør smitterisiko i helseinstitusjon.

# Rengjøring og desinfeksjon av IKT-utstyr, veiledende mal



# Referanser

Interne referanser

|  |  |
| --- | --- |
| Håndhygiene  Basale smittevernruitiner |  |

Eksterne referanser

|  |
| --- |
| [2.7.14 Kjemiske desinfeksjonsmidler til teknisk bruk i helse- og sykepleie - Direktoratet for Medisinske Produkter](https://www.dmp.no/bivirkninger-og-sikkerhet/rad-til-helsepersonell/bruk-av-desinfeksjonsmidler) |
| [3.2.9.2.19 Renhold og desinfeksjon](https://www.fhi.no/sm/smittevern-i-helsetjenesten/nasjonal-veileder-for-basale-smittevernrutiner/alle-kapitler/renhold-og-desinfeksjon/?term=#overflater-i-helsetjenesten) |
| [2.12.7.1 Håndhygieneveilederen. Folkehelseinstituttet (2023)](https://www.fhi.no/nettpub/handhygiene/) |

2.7.15 Statens legemiddelverk – kjemiske desinfeksonsmiddel

# Endringer siden forrige versjon

Tatt utgangspunkt i regionale anbefalinger for rengjøring og desinfeksjon av IKT-utstyr